На основу члана 4. члана 49. и члана 97. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016), члана 56. Закона о локалној самоуправи („Службени гласник РС“ број 129/2007, 83/2014, -други закон и 101/2016-други закон), члана 68. Статута Општине Владичин Хан( „Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017,14/2017), члана 30. Одлуке о Општинском већу Општине Владичин Хан („Службени гласник Пчињског округа“, број 23/2008), и члана 51. Пословника Општинског већа Општине Владичин Хан („Службени гласник Града Врања“, број 40/2013), , године, Општинско веће Општине Владичин Хан на седници одржаној дана 24.11.2017.године донело је:

**Р Е Ш Е Њ Е**

**I**

 Милош Стојановић, дипломирани правник бира се за начелника Општинске управе Општине Владичин Хан, на основу спроведеног Јавног конкурса за попуњавање положаја начелника Општинске управе Општине Владичин Хан, број 06-159/6-1/17-III, објављеног дана 21.09.2017 године на интернет страници Општине Владичин Хан и у дневном листу „Информер“.

**II**

 Милош Стојановић, дипломирани правник поставља се за начелника Општинске управе Општине Владичин Хан, на пет година.

**III**

Начелник Општинске управе Општине Владичин Хан ступа на положај даном доношења решења о постављењу на положај.

**IV**

 Ово решење са образложењем објавити на званичном сајту општине Владичин Хан [www.vladicinhan.org.rs](http://www.vladicinhan.org.rs) и у „Службеном гласнику Града Врања“.

**V**

 Решење доставити свим кандидатима који су поднели пријаве за попуњавање положаја начелника Општинске упрaве Општине Владичин Хан.

**О б р а з л о ж е њ е**

 Чланом 4. Закона о запосленима у аутономним покрајинама и јединицама локалне самоуправе прописано је да за службенике на положају у јединицама локалне самоуправе права и дужности у име послодавца врши орган јединице локалне самоуправе надлежан за постављање службеника на положају , а чланом 97. да Општинско веће доноси одлуку о избору кандидата у року од 15 дана од пријема листе кандидата.

 Чланом 49. Закона о запосленима у аутономним покрајинама и јединицама локалне самоуправе прописано је да службенике на положају поставља општинско веће, а чланом 56. Закона о локалној самоуправи прописано је да начелника општинске управе, односно управе за поједине области поставља општинско веће, на основу јавног конкурса, на пет година. Чланом 68. Став 1. Тачка 7. Статута Општине Владичин Хан прописано је да Општинско веће Општине Владичин Хан поставља и разрешава начелника Општинске управе.

 На основу члана 95., 102. и 103. Закона о запосленима у аутономним покрајинама и јединицама локалне самоуправе, Одлуком о расписивању јавног конкурса за попуњавање положаја начелника општинске управе Општине Владичин Хан број 06-159/6/17-III од 15.09.2017. године покренут је поступак за попуњавање положаја.

 На основу члана 95 Закона о запосленима у аутономним покрајинама и јединицама локалне самоуправе и Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, Решењем о образовању конкурсне комисије број 06-159/5/17-III од 15.09.2017.године образована је конкурсна комисија за избор начелника општинске управе Владичин Хан.

 Јавни конкурс за попуњавање положаја начелника Општинске управе Општине Владичин Хан број 06-159/6-1/17-III објављен је дана 21.09.2017. године на интернет страници Општине Владичин Хан, док је обавештење о објављеном конкурсу објављено у дневном листу који се дистрибуира на територији Републике Србије „Информер“ дана 21.09.2017. године.

 Рок за подношење пријаве истекао је 21.10.2017. године.

 Услови за постављење на положај прописани су чланом 50. Закона о запосленима у аутономним покрајинама и јединицама локалне самоуправе и то су стечено високо образовање из научне области правне науке на основним академским студијама у обиму најмање 240 ЕСПБ бодова, мастеракадемским студијама, мастер струковним студијама, специјалистичким академским студијама, специјалистичким струиковним студијама односно на основним студијама у трајању од најмање четири година или специјалистичким студијима на факултету, положен државни стручни испит и најмање пет година рада у струци.

 На јавни конкурс за попуњавање положаја начелника Општинске управе општине Владичин Хан пристигле су укупно три пријаве и то : Драгана Станковића дипл. правник из Владичиног Хана број: 111-3/2-III, Милоша Стојановића број: 111-3/3-III и Маринковић Синише број: 111-3/4-III.

 Конкурсна комисија је прегледала све приспеле пријаве и доказе које су кандидати уз пријаву доставили, констатовала да су све пријаве благовремене и потпуне те је сходно томе, сачинила списак кандидата међу којима се спроводи изборни поступак. Наведеним кандидатима су достављена писмена обавештења да ће се усмени разговор за проверу стручних оспособљености знања и вештина са кандидатима обавити 14.11.2017.године.

 Конкурсна комисија је на седници 14.11.2017. године утврдила питања која ће бити поставњена свим кандидатима из области наведене у конкурсу, док је на седници одржаној дана 10.11.2017.године утврдила одлуком критеријуме и мерила за оцену стручних оспособљености знања и вештина кандидата у изборном поступку за избор начелника општинске управе општине Владичин Хан. Конкурсна комисија је константовала да су се изборном поступку дана 14.11.2017. године одазвали кандидати Станковић Драган и Стојановић Милош, док се изборном поступку није одазвао кандидат Маринковић Синиша који је уредно позван.

 Кандидатима који су приступили изборном поступку постављењна су иста питања и по истом редоследу. Сваки члан комисије је вредновао оценом од 1 до 3 одговре на постављена питања, а према критеријумима одређеним Одлуком о утврђивању критеријума и мерила за оцену стручних оспособљености знања и вештина у изборном поступку за избор начелника општинске управе општине Владичин Хан број 06-198/3/17-III од 10.11.2017.године. Из просечних оцена свих чланова комисије за сваког кандидата који се одазвао изборном поступку изводи се укупна просечна оцена. Просечна вредност оцене рачуна се само оном кандидату којег је сваки члан конкурсне комисије оценио оценом 2 или 3 у складу са чланом 22. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе.

 Конкурсна комисија је по утврђеном редоследу дана 14.11.2017.године у периоду од 12 до 14 часова обавила усмени разговор са кандидатима за начелника општинске управе: Драганом Станковићем и Милошем Стојановићем, кандидати су остварили следеће резултате:

1. Станковић Драган

-питања за проверу стручних оспособљености за рад на положају начелника Општинске управе општине Владичин Хан усмено путем разговора дате одговоре и радну биографију кандидата, сви чланови Комисије оценили су просечном оценом 2.

-питања за проверу знања из области система локалне самоуправе познавање Закона о локалној самоуправи („Службени гласник РС“ број 129/2007, 83/2014, -други закон и 101/2016-други закон), Закона о запосленима у аутономним покрајинама и јединицама локалне самоуправе („Службени гласник број 21/2016) и Закона о финансирању локалне самоуправе („Службени гласник“ број 62/2006,47/2011,93/2012,83/2016 и 101/2016-други закон) – усмено путем разговора дате одговоре, сви чланови Комисије су вредновали оценом 2.

-питања за проверу вештине комуникације, усмено путем разговора, сви чланови комисије оценили су одговоре просечном оценом 3.

Укупна просечна оцена коју је кандидат Драган Станковић остварио у изборном поступку је 02,00.

1. Кандидат Милош Стојановић

-питања за проверу стручних оспособљености за рад на положају начелника Општинске управе општине Владичин Хан, усмено путем разговора дате одговоре и радну биографију, сви чланови Комисије оценили су процесном оценом 3.

-питања за проверу знања из области система локалне самоуправе познавање Закона о локалној самоуправи („Службени гласник РС“ број 129/2007, 83/2014, -други закон и 101/2016-други закон), Закона о запосленима у аутономним покрајинама и јединицама локалне самоуправе („Службени гласник број 21/2016) и Закона о финансирању локалне самоуправе („Службени гласник“ број 62-2006,47/2011,93/2012,83/2016 и 101/2016-други закон) – усмено путем разговора, дате одговоре сви чланови Комисије су вредновали оценом 3.

-питања за проверу вештине комуникације, усмено путем разговора, сви чланови комисије оценили су просечном оценом 3.

Укупна просечна оцена коју је кандидат Милош Стојановић остварио у изборном поступку је 03,00.

 Комисија је на основу постигнутих резултата које су кандидати показали на проверу стручне оспособљености и знања, резултата вештина и исказане мотивације на рад на радном месту саставила листу кандидата за избор на коју је уврстила кандидата Милоша Стојановића са просечном оценом 3 и кандидата Драгана Станковића са просечном оценом 2, са напоменом да се позиву Комисије за изборни поступак није одазвао кандидат Синиша Маринковић.

 Сагласно члану 96. и члану 97 Закона о запосленима у аутономним покрајинама и јединицама локалне самоуправе, Конкурсна комисија је доставила листу за избор кандидата са записницима о предузетим радњама у току изборног поступка, Општинском већу општине Владичин Хан, ради доношења одлуке о избору кандидата.

 У складу са чланом 99. Закона о запосленима у аутономним покрајинама и јединицама локалне самоуправе службеник ступа на положај даном доношења решења о постављењу на положај.

 Како је чланом 100. Закона о запосленима у аутономним покрајинама и јединицама локалне самоуправе прописано да се на остала питања спровођења јавног конкурса за попуну положаја примењују одредбе овог закона о јавном конкурсу при попуњавању извршилачких радних места, Решење о постављењу начелника општинске управе Општине Владичин Хан доставља се свим кандидатима који су учествовали на адресу наведену у пријави на конкурс сходно члану 108. Закона о запосленима у аутономним покрајинама и јединицама локалне самоуправе, да кандидат има право на приступ информацијама садржаним у документацији јавног конкурса у скалду са законом којим се уређује остваривање права на слободан приступ информацијама од јавног значаја.

 Против решења Општинског већа о постављењу на положај, жалба није допуштена али може се покренути управни спор, сходно члану 98 Закона о запосленима у аутономним покрајинама и јединицама локалне самоуправе, то сви кандидати који су учествовали у изборном поступку имају право да покрену управни спор пред Управним судом.

 Имајући у виду напред наведено Општинско веће Општине Владичин Хан доноси решење о постављењу Милоша Стојановића, дипломираног правника из с. Мртвица, за начелника Општинске управе Општине Владичин Хан, на пет година.

**УПУТСТВО О ПРАВНОМ СРЕДСТВУ**: Против овог решења жалба није допуштена, али може се покренути управни спор пред Управним судом у Београду, у року од 30 дана од дана достављања решења кандидатима.

**РЕШЕЊЕ ДОСТАВИТИ:**

1. Синиши Маринковићу ул. Београдска бр.17, Владичин Хан
2. Драгану Станковићу ул. Јурија Гагарина бр.11, Владичин Хан
3. Милошу Стојановићу с. Мртвица , Владичин Хан
4. Општинској управи Општине Владичин Хан
5. Архиви

**ОПШТИСНКО ВЕЋЕ ОПШТИНЕ ВЛАДИЧИН ХАН**

**БРОЈ: 06-207/1/17-III**

 **П Р Е Д С Е Д Н И К,**

 **Горан Младеновић,**